अगर आप सीधे ऊपर हवा में ही क्यों न कूदना चाहें, तब भी अपने कूदने के क्रम में एक या दो लेटरल (lateral) कदम शामिल करने से आपकी कूद में कुछ उछाल बढ़ जाएगा। जो एनर्जी उन कदमों से बनेगी उससे ऊपर के लिए एक अतिरिक्त लिफ़्ट पैदा हो जाएगा जिससे आपकी वरटिकल छलांग में एक या दो इंच बढ़ सकते हैं। वरटिकल छलांग अधिकतम दो फ़ीट की होती है। चाहे आप कूदने से पहले कुछ कदम ही क्यों न ले रहे हों, ज़मीन से छलांग लगाने के लिए अपने दोनों पैरों की ताकत का इस्तेमाल करिए। अपने पैरों की पूरी ताकत का इस्तेमाल करने के लिए, और अपनी छलांग को ऊंचे से ऊंचा करने के लिए, आपको अपने घुटने मोड़ने होंगे। बहुत से लोगों के लिए, कूदने से ठीक पहले यह कल्पना करने से मदद मिलती है कि वे एक काल्पनिक कुर्सी में बैठे हुये हैं। आपके घुटनों को नुकसान पहुंचाए बिना, सर्वाधिक पावर पैदा करने के लिए, आपके पैर कंधों की चौड़ाई तक फैले होने चाहिए, कूल्हे में 30 डिग्री का लोच होना चाहिए, घुटने 60 डिग्री पर मुड़े होने चाहिए, और आपके टखने 25 डिगरी पर मुड़े होने चाहिए। इस स्क्वाट (squat) आकार में बैठे-बैठे, अपने तलवों के अगले भाग पर संतुलन बनाए हुये आपको अपने पैरों के पंजे को ऊपर नीचे कर सकने लायक होना चाहिए।  यह ध्यान रहे कि जब आपके पंजे अंदर की ओर मुड़े हों, तब आपके घुटनों को अंदर की तरफ़, "नौक-नी (knock-knee)" स्थिति में नहीं होना चाहिए। जितना संभव हो, घुटने उतने सीधे होने चाहिए, सबसे अच्छा तो यह होगा कि वे आपके पैरों के पंजों के ठीक ऊपर रहें। आपके हाथ आपके बगल में रहने चाहिए। कूदते समय अपनी पीठ बिलकुल सीधी रखिए। चोट से बचने के लिए, अपनी पीठ को सीधा रखते हुये, आईने के सामने काल्पनिक कुर्सी पर कूद कर पहुँचने का अभ्यास करिए। अतिरिक्त मोमेंटम (momentum) के लिए, हाथों को छत की ओर उठा कर झुलाते हुये, अपने तलवों के अगले भाग पर दबाव डाल कर उछलिए। कुछ कूदने वालों के लिए प्रभावी यह होता है कि वे पैरों को, जितना हो सके उतना फैलाने की कोशिश कर, यह कल्पना करें कि वे ज़मीन पर दबाव डाल रहे हैं, या ज़मीन को अपने शरीर से दूर धकेल रहे हैं। आप इस कदम में जितनी ताकत लगायेंगे उसी से आपकी उछाल को ऊंचाई और शक्ति मिलेगी।  अगर इसको ठीक से किया जाये, तो छलांग लगाते समय, आपके पैरों को एड़ियों से पंजों तक, आगे की ओर रोल (roll) करना चाहिए। सामान्यतः, जब आप वापस खड़ी स्थिति में आते हैं, तब आपको महसूस होना चाहिए कि दबाव आपकी एड़ियों से हो कर आपके पंजों की ओर आ रहा है, और छलांग में आप यही चीज़, बहुत तेज़ी से करेंगे। जब आप वास्तव में कूद रहे हों तब आपको पूरा अपने पंजों तक रोल करना चाहिए। अपनी बाँहों को एक दूसरे के समानान्तर रखिए, और उन्हें अपने पीछे की ओर ले जाइए। जब आप अपने शरीर को सीधा कर रहे हों, तब अपनी बाँहों को ऐसे स्विंग (swing) करिए, जैसे कि आप किसी स्प्रिंग को अनकॉयल (uncoil) कर रहे हों। ठीक वैसे ही, जैसे कि आप रेप (REP) करते समय करते हैं, जब आप किसी बड़ी वरटिकल छलांग को लगाने जा रहे हों, उस समय बाहर सांस छोड़ना बहुत महत्वपूर्ण है। हालांकि, इससे यह नहीं होगा कि आप अधिक ऊंचाई तक कूद पाएंगे, बल्कि होता यह है जब आप छलांग मारने की ओर बढ़ रहे होते हैं, तब सांस छोड़ना अधिक सुविधाजनक और फ़्लुइड (fluid) होता है। इस सबको एक विस्तृत मोशन (motion) का एक भाग समझिए। हार्ड लैंडिंग से बचने और अपने आप को चोट लगने से बचाने के लिए, यह महत्वपूर्ण है कि आप अपने तलवों के अगले भाग पर लैंड करें और पीछे अपनी एड़ियों की ओर रोल कर जाएँ। फ्लैट फ़ुट लैंड करना तो अपने टखनों को तोड़ लेने का एक नायाब तरीका है। जब आप लैंड करें, तब आपको ध्यान करके ऐसे लैंड करना चाहिए जिससे कि काइनेमेटिक चेन (kinematic chain) आपके तलवों के अगले भाग से आपके टखनों में होती हुई आपके घुटने और अंततः आपके हिप जॉइन्ट तक एक ही प्लेन में जाये।  अपने घुटनों पर होने वाले इम्पैक्ट (impact) को हल्का करने के लिए जब आप उसे समाप्त करें, तब घुटनों को थोड़ा मोड़ लीजिये। शॉक (shock) को अब्सॉर्ब (absorb) कर लेने के लिए, 90 डिग्री पर गिरने की जगह पर, आधी बैठी स्थिति में गिर कर, अपने घुटनों को उस मोमेंटम को अब्सॉर्ब कर लेने दीजिये। उसके बाद स्क्वाट करने वाले पॉस्चर से, सीधे हो जाइए। लैंड करते समय अपने जॉइन्ट्स को मोड़ कर, आप इस लैंड करने के इस फ़ोर्स (force) को अपनी मसल्स (muscles) और टेंडन्स (tendons) में ट्रांसफ़र कर देते हैं, जो कि इस तरह के फ़ोर्स को अब्सॉर्ब करने और इधर उधर बाँट देने के लिए ही निर्मित होते हैं। आप इस एनर्जी को थोड़ी देर के लिए स्टोर कर सकते हैं और फिर इस अपने आप को एक और कूद के लिए प्रोपेल (propel) करके इलास्टिकली (elastically) रिलीज़ कर सकते हैं।
خذ خطوةً تمهيدية أو اثنتين. اجلس على كرسي تخيلي. ادفع جسمك للأعلى باستخدام رجليك. أخرِج الزفير بينما تقلع. اهبط على مشط قدميك.